**Ministerul Mediului**



**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI CLUJ** |

**DECIZIA ETAPEI DE ÎNCADRARE**

**Nr. din 01.10.2019**

Ca urmare a solicitării de emitere a acordului de mediu adresate de **SOMEŞUL CALD PRODUCŢIE S.R.L., cu sediul în com. Floreşti, str. Avram Iancu, nr. 408F, Corp C2, ap. 3, jud. Cluj**, şi **CRISTAL TURISM S.R.L.**, cu sediul mun. Cluj – Napoca, str. Moldovei, nr. 17, jud. Cluj, înregistrată la APM Cluj cu nr. 10753/22.05.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor depuse cu nr. 11805/23.04.2019, nr. 11806/23.04.2019, 19213/06.08.2019, nr. 19708/13.08.2019, nr. 13286/14.05.2019 şi nr. 22260/25.09.2019, şi a consultărilor desfăşurate în cadrul şedinţei Comisiei de Analiză Tehnică din data de 07.05.2019, că proiectul **“Construire ansamblu de locuinţe colective cu regim de înălţime de la D+P+5E+2ER la D1+D2+P+6E+2ER, amenajări incintă (accese auto şi pietonale, parcări, loc de joacă pentru copii, platformă gospodărească), împrejmuire proprietate conform PUZ aprobat prin HCL nr. 150 din 02.07.2008”**, propus a fi amplasat în com. Floreşti, sat Floreşti, CF nr. 67305/nr. CAD 67305; CF nr. 52195/nr. CAD. 52195 jud. Cluj, nu se supune evaluării impactului asupra mediului.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** proiectul se încadrează în prevederile Hotărârii Guvernului nr. 445/2009, anexa nr. II., la pct. **10.b “Proiecte de dezvoltare urbană”**, în categoria proiectelor cu potenţial impact asupra mediului, pentru care trebuie stabilit dacă este necesară evaluarea impactului asupra mediului;

**b)** imobilul studiat este situat în teritoriul administrativ al comunei Floreşti (proprietate particulară), cu folosinţa actuală (conform CF) – teren intravilan, arabil şi destinaţia zonei - Locuinţe colective conform PUZ aprobat prin HCL nr. 150 din 02.07.2008, conform Certificatului de urbanism nr. 209/29.03.2018, emis de Primăria Comunei Floreşti;

**c)** investiţia propusă nu se cumulează cu alte proiecte, în sensul amplificării impactului;

**d)** realizarea şi utilizarea investiţiei propuse nu implică generarea de emisii semnificative în mediu;

**e)** nu sunt afectate zone de pădure sau cu folosinţă specială;

**f)** amplasamentul nu este situat în interiorul sau vecinatatea niciunei arii naturale protejate;

**g)** proiectul nu va utiliza resurse naturale;

**h)** în urma executării lucrărilor, deşeurile produse se vor valorifica/elimina prin firme autorizate;

**i)** la evaluarea proiectului au fost luate în considerare criteriile prevăzute în Anexa nr. II A, coroborat cu cele din Anexa nr. III din Directiva 2014/52/UE;

**j)** pe parcursul derulării procedurii nu au fost formulate observaţii din partea publicului referitoare la realizarea proiectului.

Condiţiile de realizare a proiectului:

- respectarea proiectului care prevede dezvoltarea unui ansamblu rezidenţial compus din 8 imobile de locuinţe colective, grupate prin subsoluri şi demisoluri comune; spaţiile demisolurilor vor putea fi destinate parcărilor autovehiculelor şi spaţiilor tehnice; la nivelul parterului şi la nivelurile superioare se vor amenaja module de locuit formate din apartamente de 1,2 şi 3 camere; regimul de înălţime maxim al corpurilor este de 2S+D+P+7E+R;

- ansamblul este format din 8 construcţii: T1, T2, T3, T4, T5, T6, T7 şi T8:

\_\_- **Corp T1**:

* este format din 3 tronsoane cu accese şi circulaţii verticale separate:
  + regim de înălţime: 2S+D+P+7E+R;
  + nr. apartamente: 225 (D+P+7E+R);
  + S utilă etaje supraterane (locuire): 15926,33 mp;
  + nr. locuri de parcare: 116;
  + S utilă etaje subterane (comune tronsoanelor): 3579,57 mp;

\_\_- **Corp T2**:

* este grupat cu corpul T3 prin niveluri de subsol comune:
  + regim de înălţime: 3S+P+6E+2R;
  + nr. apartamente: 81 (P+6E+2R);
  + S utilă etaje supraterane: 5639,45 mp;
  + nr. locuri de parcare (comune cu T3): 188;
  + S utilă etaje subterane (comune cu T3): 5354,42 mp;

\_\_- **Corp T3**:

* este grupat cu corpul T2 prin niveluri de subsol comune:
  + regim de înălţime: 3S+P+6E+2R;
  + nr. apartamente: 79 (P+6E+2R);
  + S utilă etaje supraterane: 5633,34 mp;
  + nr. locuri de parcare (comune cu T2): 188;
  + S utilă etaje subterane (comune cu T2): 5354,42 mp;

\_\_- **Corp T4**:

* + regim de înălţime: S+D+P+6E+2R;
  + nr. apartamente: 81 (P+6E+2R);
  + S utilă etaje supraterane: 5633,34 mp;
  + nr. locuri de parcare: 70;
  + S utilă etaje subterane: 2088,62 mp;

\_\_- **Corp T5**:

* + regim de înălţime: S+D+P+6E+2R;
  + nr. apartamente: 81 (P+6E+2R);
  + S utilă etaje supraterane: 5633,34 mp;
  + nr. locuri de parcare: 71;
  + S utilă etaje subterane: 2385,42 mp;

\_\_- **Corp T6 şi T7**:

* corpurile T6, T7 şi T8 sunt grupate prin subsol comun:
  + regim de înălţime: S+D+P+5E;
  + nr. apartamente: 54/corp (P+5E);
  + S utilă etaje supraterane: 3180,1 mp/corp;
  + nr. locuri de parcare (comune T6, T7, T8): 168;
  + S utilă etaje subterane (comune T6, T7, T8): 4674,53 mp;

\_\_- **Corp T8**:

* corpurile T6, T7 şi T8 sunt grupate prin subsol comun:
  + regim de înălţime: S+P+5E;
  + nr. apartamente: 36 (P+5E);
  + S utilă etaje supraterane: 2743,5 mp;

\_\_- spaţiul exterior se va amenaja în concordanţă cu funcţiunea rezidenţială, cu spaţii verzi, loc de joacă pentru copii şi parcaje;

- **bilanţ teritorial propus**:

A teren = 28560,00 mp (100%);

Ac propusă = 7216,4 mp (25,26%);

Ad propusă = 57638,12 mp;

circulaţii rutiere = 4125 mp (14,44%);

circulaţii pietonale = 2290 mp (8,11%);

platformă gospodărească = 40 mp (0,14%);

loc de joacă pentru copii = 200 mp (0,70%);

parcări auto la nivelul terenului = 975 mp (3,14%);

terase înierbate = 1991,6 mp (6,97%);

spaţii verzi = 11722 mp (41,14%);

- număr parcări auto (691):

* parcări auto demisol/subsol = 613;
* parcări auto exterior = 78;

- număr apartamente: 691;

- **utilităţi**:

- **alimentarea cu apă se va asigura astfel**:

- realizarea unei conducte pe strada Donath din strada Paul Ioan până la staţia de pompare proiectată la cota 375 – 377 mdMN pe strada Donath în zona numărului 264; această conductă se va cupla la conducta publică existentă pe strada Ioan Paul din Cluj – Napoca;

- realizarea unui rezervor de înmagazinare apă potabilă cu V = 1000 mc, amplasat la cota 500 – 505 mdMN, cu zona de protecţie sanitară aferentă;

- se va realiza o conductă de refulare de la staţia de pompare proiectată la rezervorul propus;

- se vor realiza reţele de distribuţie de la rezervor în vederea alimentării individuale a fiecărui imobil;

- **evacuarea apelor uzate menajere** se va face într-o reţea de canalizare menajeră propusă a se executa, care se va cupla la canalizarea proiectată pe strada Pădurii;

- **evacuarea apelor pluviale** potenţial impurificate, colectate din zona de parcări vor fi trecute printr-un separator de hidrocarburi şi evacuate împreună cu apele pluviale convenţional curate într-o reţea de canalizare pluvială nou proiectată, cu descărcare finală în râul Someş Mic printr-o rigolă pluvială existentă;

- **încălzirea spaţiilor** se va face cu ajutorul centralelor termice de apartament, pe gaz metan;

- amplasarea organizării de şantier se va face în incinta amplasamentului;

- utilizarea exclusiv a terenurilor stabilite prin proiect pentru amplasarea organizării de şantier;

- amplasarea organizării de şantier astfel încat să nu fie ocupate sau alterate spaţiile verzi amenajate;

- ȋnainte de ȋnceperea săpăturilor la fundaţii, suprafaţa terenului se va curăţa şi nivela cu pante de scurgere pentru a nu permite stagnarea apelor din precipitaţii;

- utilizarea de sisteme de împrejmuire a amplasamentului organizării de şantier în scopul minimizării impactului prafului generat de manevrarea şi stocarea materialelor asupra zonelor învecinate;

- luarea măsurilor asiguratorii pentru stabilitatea terenului din vecinatate, indiferent de stadiul de realizare a proiectului;

- depozitarea pe suprafeţe minime a volumelor rezultate din decopertări şi săpături;

**-** aplicarea unor tehnologii de execuţie moderne, a unor materiale puţin agresive pentru mediu şi a unei mecanizări avansate;

**-** stropirea solului ȋn fazele de pregătire prin decopertare/săpături/excavări ȋn vederea evitării emisiilor de pulberi ȋn perioadele cu vânt;

**-** asigurarea unei umidităţi adecvată a materialului excavat/transportat/ȋmprăstiat;

**-** evitarea desfăşurării lucrărilor cu emisii de praf ȋn perioade cu vânt puternic;

**-** mijloacele de transport pentru materiale vor fi prevăzute cu prelată pentru evitarea ȋmprăştierii de particule cu ajutorul vântului;

- asigurarea transportului şi manipulării materialelor de construcţie pentru evitarea pierderilor din utilajele de transport;

**-** diminuarea la minimum a ȋnălţimilor de descărcare a materialelor;

**-** evitarea pierderilor de materiale de construcţie din utilajele de transport;

**-** respectarea căilor de acces pentru utilaje şi mijloace de transport;

- utilizarea unor variante de construcţie moderne, cu generare minimă de deşeuri;

- se interzice depozitarea deşeurilor de orice fel în mod neorganizat pe sol;

- stocarea temporară a deşeurilor menajere şi a celor rezultate din faza de construcţie în spaţii special amenajate şi gestionarea lor corespunzătoare;

- valorificarea şi/sau eliminarea deşeurilor rezultate în urma implementării proiectului prin firme specializate şi autorizate;

- amenajarea de suprafeţe izolate/impermeabilizate corespunzător pentru depozitarea substanţelor potenţial poluatoare;

- se vor evita orice scurgeri accidentale pe sol;

- folosirea de utilaje performante care nu produc pierderi de substanţe poluante în timpul funcţionării;

**-** întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor;

**-** efectuarea la timp a reviziilor tehnice curente ale autovehiculelor şi utilajelor nerutiere utilizate pe amplasament, pentru încadrarea în nivel de emisii normat;

**-** se interzic lucrările de întreţinere şi reparaţii la utilajele şi mijloacele de transport în cadrul obiectivului de investiţie, acestea se vor realiza numai prin unităţi specializate autorizate;

**-** se interzice spălarea maşinilor şi a utilajelor ȋn zona de lucru;

**-** se vor utiliza utilaje şi mijloace de transport silenţioase care nu generează zgomot peste limitele admise (sau dotarea acestora cu echipamente de reducere a zgomotului);

**-** ȋntreţinerea şi funcţionarea la parametrii normali a mijloacelor de transport şi a utilajelor de lucru, precum şi verificarea periodică a stării de funcţionare a acestora, astfel ȋncât să fie atenuat impactul sonor;

**-** stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;

**-** organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultana a mai multor echipamente care au asociate emisii sonore importante;

**-** oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului;

**-** oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;

**-** pe perioada de realizare a lucrărilor se vor lua măsuri pentru evitarea accidentării populaţiei din zonă:

* marcarea corespunzătoare a lucrărilor periculoase;
* protejarea/supravegherea utilajelor menţinute în zona lucrărilor;
* reducerea vitezei de circulatie a vehiculelor grele pentru transportul materialelor şi echipamentelor;

- realizarea de spaţii verzi cu plantaţii corespunzătoare pe suprafeţele libere neocupate cu circulaţii, parcaje şi platforme funcţionale;

- refacerea la starea iniţială a terenurilor ocupate temporar, la finalizarea lucrărilor;

- respectarea condiţiilor impuse prin actele de reglementare emise de alte autorităţi:

- conform Avizului de gospodărire a apelor nr. 115/CJ din 09.09.2019, emis de A.N. “Apele Române” – Administraţia Bazinală de Apă Someş – Tisa:

- se interzice depozitarea, evacuarea pe sol sau în cursuri de apă a oricăror reziduuri poluatoare ce pot afecta direct sau indirect calitatea acestora;

- se interzice infiltrarea apei pluviale în pânza freatică, având în vedere că obiectivul este situat în zona de protecţie sanitară a sursei de apă Floreşti;

- conform adresei nr. 12248/29.06.2018, emisă de Garda Forestieră Cluj:

- în cazul extinderii lucrărilor în fondul forestier naţional, se vor întocmi documentaţii de scoatere din circuitul silvic a terenurilor, cu respectarea legislaţiei în vigoare;

- conform Avizului favorabil nr. 11946/AAV/21.06.2018, emis de Direcţia Silvică Cluj – Ocolul Silvic Cluj:

- realizarea obiectivului nu trebuie să afecteze fondul forestier şi vegetaţia forestieră;

- titularul proiectului are obligaţia de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**p. DIRECTOR EXECUTIV**

**dr. ing. LIANA MUREŞAN**

**Şef serviciu AAA,**

**ing. Anca CÎMPEAN**

Întocmit,

**cons. Gabriela ISCRU**

01.10.2019, ora 10.00